**R O M Â N I A INIŢIATOR**

**JUDEŢUL MUREŞ P R I M A R**

**MUNICIPIUL TÎRGU MUREŞ dr. Dorin Florea**

**ADMINISTRAŢIA DOMENIULUI PUBLIC**

**Nr. din \_\_\_ 2012**

### EXPUNERE DE MOTIVE

**privind aprobarea modificării art. 36 şi a Anexei – Politica Tarifară (ianuarie 2011)**

 **la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010**

La data de 8 aprilie 2011 a fost semnat contractul de finanţare pentru proiectul “Extinderea şi reabilitarea infrastructurii de apă şi apă uzată din judeţul Mureş”, din cadrul Programului Operaţional Sectorial Mediu, Axa prioritară 1 – Extinderea şi modernizarea sistemelor de apă şi apă uzată.

În conformitate cu obligaţiile asumate prin Contractul de finanţare, la data de 18.04.2012 S.C. “Compania Aquaserv” S.A. a semnat cu Banca Europeană pentru Reconstrucţie şi Dezvoltare (BERD), Contractul de Credit pentru cofinanţarea proiectului „Extinderea şi reabilitarea infrastructurii de apă şi apă uzată în judeţul Mureş” – proiect derulat prin Ministerul Mediului şi Pădurilor – POS Mediu. La secţiunea 5.12 Contractul de Credit prevede mecanismul de modificare/ajustare a tarifelor, cu detalierea acestuia în anexa 4 Strategia Tarifară.

Revizuirea Strategiei Tarifare conform condiţiilor băncii cofinanţatoare este stipulată atât în Contractul de Finanţare nr. 121172/08.04.2011 încheiat cu Ministerul Mediului şi Pădurilor (anexa 1.4 ultima pagină), cât şi în Contractul de Delegare art. 36 (modificat prin Actul adiţional nr. 2).

Ca urmare, SC „Compania Aquaserv” SA, prin adresele nr. 208036/09.07.2012 către ANRSC şi nr.208748/24.07.2012 către Ministerului Mediului şi Pădurilor, a solicitat avizarea modificării în concordanţă cu Contractul de credit a art.36 din Contractul de delegare precum şi Politica tarifară - anexă la Contractul de delegare.

În conformitate cu prevederile legale şi contractuale, Strategia Tarifară prevăzută în Contractul de Credit BERD din data de 18.04.2012 a fost avizată atât de către Autoritatea Naţională de Reglementare pentru Serviciile Comunitare de Utilităţi Publice (ANRSC) prin actul nr. 2380796 / 23.07.2012 cât şi de către Ministerul Mediului şi Pădurilor prin actul nr. 123489/CG/06.08. 2012.

Actul adiţional din anexa la prezenta hotărâre cuprinde art. 36 din Contractul de Delegare şi Politica Tarifară – varianta August 2012 - modificate în concordanţă cu Contractul de Credit din data de 18.04.2012.

Având în vedere cele expuse, supunem spre dezbatere şi aprobare proiectul de hotărâre privind **aprobarea modificării Contractului de delegare a gestiunii serviciilor publice de alimentare cu apă şi de canalizare încheiat între SC „Compania Aquaserv” SA şi A.D.I. „Aqua Invest Mureş”.**

#####

**DIRECTOR,**

**Moldovan Florin**

**R O M Â N I A PROIECT**

**JUDEŢUL MUREŞ**

# **CONSILIUL LOCAL MUNICIPAL TÎRGU MUREŞ**

**HOTĂRÂREA NR. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2012**

**privind aprobarea modificării art. 36 şi a Anexei – Politica Tarifară (ianuarie 2011)**

 **la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010**

***Consiliul local municipal Tîrgu Mureş, întrunit în şedinţa ordinară de lucru,***

Văzând Expunerea de motive nr. \_\_\_\_\_\_\_ din \_\_\_\_\_\_\_\_\_\_\_\_\_ 2012, prezentată de Administraţia domeniului public, privind aprobarea modificării art. 36 şi a Anexei – Politica Tarifară (ianuarie 2011) la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010,

Având în vedere prevederile art. 17, alin.(2), lit. „c” şi „d” din Statutul Asociaţiei de Dezvoltare Intercomunitară „Aqua Invest Mureş”, precum şi cele ale art. 61, Dispoziţii generale din Contractul de delegare a gestiunii serviciilor publice de alimentare cu apă şi de canalizare,

 În temeiul prevederilor art. 36 alin. (2) lit. „b” şi „d”, ale art. 45 alin. (1) şi art. 115, alin. (1) lit. „b”din Legea nr. 215/2001, privind administraţia publică locală, republicată,

**H O T Ă R Ă Ş T E :**

**Art. 1.** Se aprobă modificarea art. 36 şi a Anexei – Politica Tarifară (ianuarie 2011) la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010, încheiat între S.C. „Compania Aquaserv” S.A. şi A.D.I. „Aqua Invest Mureş”, conform actului adiţional cuprins în anexa care face parte integrantă din prezenta hotărâre.

**Art. 2.** Se mandatează preşedintele Asociaţiei de Dezvoltare Intercomunitară “Aqua Invest Mureş” dl. Ciprian Dobre, să semneze în numele şi pe seama Municipiului Tîrgu Mureş, Actul Aditional la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010, aprobat conform dispoziţiilor articolului 1.

**Art. 3.** Se mandatează doamna Karacsony Erdei Etel, reprezentantul Municipiului Tîrgu Mureş pentru a vota în cadrul Adunării Generale a Asociaţiei de Dezvoltare Intercomunitară “Aqua Invest Mureş”, în sensul dispoziţiilor art.1 din prezenta hotărâre.

**Art. 4.** Prezenta hotărâre se comunică persoanei mandatate la art. 3, Asociaţiei de Dezvoltare Intercomunitară „Aqua Invest Mureş” şi S.C. „Compania Aquaserv” S.A. care răspund de aducerea sa la îndeplinire, precum şi Instituţiei Prefectului Judeţului Mureş.

 **Viză de legalitate PREŞEDINTE DE ŞEDINŢĂ**

 **Secretarul Municipiului Tîrgu Mureş**

 **Maria Cioban**